Άδεια Άσκησης Επαγγέλματος Οδικού Μεταφορέα Εμπορευμάτων
Έκδοση ή ανανέωση άδειας άσκησης επαγγέλματος οδικού μεταφορέα εμπορευμάτων
Η αίτηση με τα απαραίτητα δικαιολογητικά υποβάλλεται στην Διεύθυνση Μεταφορών και Επικοινωνιών της Περιφερειακής Ενότητας όπου έχει την έδρα της η μεταφορική επιχείρηση ή σε ΚΕΠ. Με την αίτηση η μεταφορική επιχείρηση δηλώνει τη διεύθυνση ηλεκτρονικού ταχυδρομείου (e-mail) όπου θα λαμβάνει κοινοποιήσεις από την αρμόδια αρχή. Εάν αλλάξει η διεύθυνση ηλεκτρονικού ταχυδρομείου η μεταφορική επιχείρηση ενημερώνει την αρμόδια αρχή.
Κατάθεση από τον αιτούντα (δια ζώσης ή ταχυδρομικά)
Η επιχείρηση έχει πραγματικό και σταθερό τόπο εγκατάστασης στην Ελλάδα.
Η επιχείρηση παρέχει εχέγγυα αξιοπιστίας. Τα εχέγγυα αξιοπιστίας πρέπει να υπάρχουν για τον ιδιοκτήτη της μεταφορικής επιχείρησης, όταν η επιχείρηση είναι ατομική, ή τον νόμιμο εκπρόσωπό της, όταν η επιχείρηση είναι νομικό πρόσωπο, και ταυτόχρονα για τον διαχειριστή μεταφορών αν είναι διαφορετικό πρόσωπο. Οποιοδήποτε από αυτά τα φυσικά πρόσωπα δεν έχει εχέγγυα αξιοπιστίας εάν α) έχει καταδικαστεί, αμετάκλητα σε οποιαδήποτε ποινή κατά την τελευταία πριν από την υποβολή της αίτησης δεκαετία, για λαθρεμπορία, μεταφορά παράτυπων μεταναστών, παράβαση της νομοθεσίας «περί ναρκωτικών», σωματεμπορία, εμπορία ανθρώπων, δουλεμπόριο, προσβολή κατά της γενετήσιας ελευθερίας και οικονομική εκμετάλλευση της γενετήσιας ζωής, ανθρωποκτονία από πρόθεση, απόπειρα ανθρωποκτονίας, απάτη, κλοπή, υπεξαίρεση, πλαστογραφία, χρήση πλαστών εγγράφων, ληστεία, απαγωγή, σύσταση εγκληματικής οργάνωσης, τρομοκρατική πράξη β) έχει καταδικαστεί αμετάκλητα τουλάχιστον δύο φορές κατά την προ της υποβολής της αίτησης οκταετία, με στερητική της ελευθερίας ποινή τουλάχιστον έξι (6) μηνών για παραβάσεις της εμπορικής νομοθεσίας, γ) έχει καταδικαστεί αμετάκλητα τουλάχιστον δύο φορές, κατά την προ της υποβολής της αίτησης οκταετία, με στερητική της ελευθερίας ποινή για παραβάσεις διατάξεων του νόμου για τις εμπορευματικές ή τις επιβατικές μεταφορές ή την επαγγελματική ευθύνη, δ) έχει καταδικαστεί αμετάκλητα τουλάχιστον δύο φορές κατά την προ της υποβολής της αίτησης οκταετία, με στερητική της ελευθερίας ποινή για παραβάσεις διατάξεων του νόμου για τις μισθολογικές και εργασιακές συνθήκες του επαγγέλματος, ε) έχει καταδικαστεί αμετάκλητα τουλάχιστον δύο φορές κατά την προ της υποβολής της αίτησης πενταετία, με στερητική της ελευθερίας ποινή τουλάχιστον έξι (6) μηνών για παραβάσεις διατάξεων του Κώδικα Οδικής Κυκλοφορίας, στ) έχει καταδικαστεί αμετάκλητα κατά την προ της υποβολής της αίτησης οκταετία, με στερητική της ελευθερίας ποινή τουλάχιστον έξι (6) μηνών για δύο τουλάχιστον παραβάσεις των ανωτέρω περιπτώσεων β΄, γ΄ και δ΄, ζ) έχει κηρυχθεί σε πτώχευση κατά την προ της υποβολής της αίτησης πενταετία. Το κώλυμα των περιπτώσεων α΄ έως ζ΄ παύει να υφίσταται αν η ποινή χαριστεί.
Η επιχείρηση διαθέτει οικονομική επιφάνεια τουλάχιστον ίση προς 9000 ευρώ για το πρώτο χρησιμοποιούμενο μηχανοκίνητο όχημα, 5000 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων με ΜΑΜΦΟ η οποία υπερβαίνει τους 3,5 τόνους και 900 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων που έχει ΜΑΜΦΟ η οποία δεν υπερβαίνει τους 3,5 τόνους. Ειδικά η επιχείρηση που διαθέτει αποκλειστικά μηχανοκίνητα οχήματα ή συνδυασμούς οχημάτων των οποίων η ΜΑΜΦΟ δεν υπερβαίνει τους 3,5 τόνους διαθέτει οικονομική επιφάνεια τουλάχιστον 1800 ευρώ για το πρώτο χρησιμοποιούμενο όχημα και 900 ευρώ για κάθε επιπλέον χρησιμοποιούμενο όχημα.
Η επιχείρηση διαθέτει την κατάλληλη επαγγελματική επάρκεια. Για να πληροί την απαίτηση της κατάλληλης επαγγελματικής επάρκειας, η μεταφορική επιχείρηση ορίζει διαχειριστή μεταφορών που έχει την κατοικία του σε Κράτος - Μέλος της Ευρωπαϊκής Ενωσης, κατέχει Πιστοποιητικό Επαγγελματικής Επάρκειας (ΠΕΕ), πληροί τα εχέγγυα αξιοπιστίας και έχει γνήσια σχέση με την επιχείρηση (ως ιδιοκτήτης της επιχείρησης, υπάλληλος, μέλος ΔΣ, εταίρος, μέτοχος) ή ασκεί τα καθήκοντα διαχειριστή μεταφορών βάσει σύμβασης με την επιχείρηση.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση άδειας άσκησης επαγγέλματος σε μεταφορικές επιχειρήσεις που ασκούν το επάγγελμα του οδικού μεταφορέα εμπορευμάτων ή στην ανανέωση της άδειας άσκησης επαγγέλματος οδικού μεταφορέα εμπορευμάτων. Στην περίπτωση αίτησης ανανέωσης της άδειας άσκησης επαγγέλματος οδικού μεταφορέα εμπορευμάτων λόγω λήξης ισχύος της, κατατίθενται όλα τα δικαιολογητικά της έκδοσης άδειας άσκησης επαγγέλματος οδικού μεταφορέα εμπορευμάτων και επιπλέον το έντυπο της άδειας άσκησης επαγγέλματος οδικού μεταφορέα εμπορευμάτων που έληξε.
Πιστοποιητικό Επαγγελματικής Επάρκειας (ΠΕΕ) του διαχειριστή μεταφορών της επιχείρησης
Έγγραφο που αποδεικνύει τη γνήσια σχέση του διαχειριστή μεταφορών με την επιχείρηση
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Τα νομιμοποιητικά έγγραφα από τα οποία προκύπτει κατά περίπτωση η έδρα, η νόμιμη σύσταση στην Ελλάδα, ο σκοπός και η εκπροσώπηση του νομικού προσώπου.
Αντίγραφο της σύμβασης με την οποία η επιχείρηση αναθέτει σε φυσικό πρόσωπο να ασκεί τα καθήκοντα του διαχειριστή μεταφορών.
Υπεύθυνη δήλωση του διαχειριστή μεταφορών ότι δεν έχει οριστεί να εκτελεί τα καθήκοντα του διαχειριστή μεταφορών σε άλλη επιχείρηση με γνήσια σχέση ή με σύμβαση.
Βεβαίωση Δημόσιας Οικονομικής Υπηρεσίας (ΔΟΥ) περί έναρξης εργασιών ή άλλο φορολογικό έγγραφο από το οποίο προκύπτει ο Aριθμός Φορολογικού Μητρώου (ΑΦΜ), το αντικείμενο εργασιών και η έδρα της μεταφορικής επιχείρησης.
Δικαιολογητικό που αποδεικνύει την ύπαρξη χώρου γραφείου της επιχείρησης.
Υπεύθυνη δήλωση, όπου δηλώνεται ότι ο επαγγελματικός χώρος είναι ή δεν είναι ταυτόχρονα και κατοικία και, εάν ο χώρος γραφείου είναι ταυτόχρονα και κατοικία, ότι τα έγγραφα της μεταφορικής επιχείρησης θα είναι στη διάθεση των αρμόδιων αρχών για τον έλεγχο τήρησης της νομοθεσίας για τις οδικές εμπορευματικές μεταφορές.
Βεβαίωση τραπεζικού υπολοίπου στο όνομα της μεταφορικής επιχείρησης σε μια ή περισσότερες τράπεζες που είναι εγκατεστημένες και λειτουργούν νόμιμα σε κράτος-μέλος της Ευρωπαϊκής Ένωσης. Η βεβαίωση πρέπει να έχει εκδοθεί μέχρι μία (1) εβδομάδα πριν από την υποβολή της αίτησης για έκδοση άδειας άσκησης επαγγέλματος και σε αυτήν εμφανίζονται τα στοιχεία της μεταφορικής επιχείρησης και τραπεζικό υπόλοιπο τουλάχιστον ίσο προς 9000 ευρώ για το πρώτο χρησιμοποιούμενο μηχανοκίνητο όχημα, 5000 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων με ΜΑΜΦΟ η οποία υπερβαίνει τους 3,5 τόνους και 900 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων που έχει ΜΑΜΦΟ η οποία δεν υπερβαίνει τους 3,5 τόνους. Ειδικά για μεταφορική επιχείρηση που διαθέτει αποκλειστικά μηχανοκίνητα οχήματα ή συνδυασμούς οχημάτων των οποίων η ΜΑΜΦΟ δεν υπερβαίνει τους 3,5 τόνους το τραπεζικό υπόλοιπο είναι τουλάχιστον ίσο προς 1800 ευρώ για το πρώτο χρησιμοποιούμενο όχημα και 900 ευρώ για κάθε επιπλέον χρησιμοποιούμενο όχημα.
Εγγυητική επιστολή τράπεζας, η οποία είναι εγκατεστημένη και λειτουργεί νόμιμα σε κράτος-μέλος της Ευρωπαϊκής Ένωσης ή γραμμάτιο παρακαταθήκης του Ταμείου Παρακαταθηκών και Δανείων για ποσό τουλάχιστον ίσο προς 9.000 ευρώ για το πρώτο χρησιμοποιούμενο μηχανοκίνητο όχημα, 5.000 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων με ΜΑΜΦΟ η οποία υπερβαίνει τους 3,5 τόνους και 900 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων που έχει ΜΑΜΦΟ η οποία δεν υπερβαίνει τους 3,5 τόνους.
Ασφάλιση επαγγελματικής ευθύνης από επιχείρηση ιδιωτικής ασφάλισης που δραστηριοποιείται νόμιμα στην Ελλάδα και που παρέχει ασφαλιστική κάλυψη στην επιχείρηση για ποσό τουλάχιστον ίσο προς 9.000 ευρώ για το πρώτο χρησιμοποιούμενο μηχανοκίνητο όχημα, 5.000 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων με ΜΑΜΦΟ η οποία υπερβαίνει τους 3,5 τόνους και 900 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων που έχει ΜΑΜΦΟ η οποία δεν υπερβαίνει τους 3,5 τόνους.
Ετήσιοι λογαριασμοί της μεταφορικής επιχείρησης επικυρωμένοι από ελεγκτή ή από δεόντως διαπιστευμένο πρόσωπο, από τους οποίους προκύπτει ότι η μεταφορική επιχείρηση κάθε χρόνο διαθέτει κεφάλαιο και αποθεματικά τουλάχιστον ίσο με 9.000 ευρώ για το πρώτο χρησιμοποιούμενο μηχανοκίνητο όχημα, 5.000 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων με ΜΑΜΦΟ η οποία υπερβαίνει τους 3,5 τόνους και 900 ευρώ για κάθε επιπλέον μηχανοκίνητο όχημα ή συνδυασμό χρησιμοποιουμένων οχημάτων που έχει ΜΑΜΦΟ η οποία δεν υπερβαίνει τους 3,5 τόνους.
Αντίγραφο ποινικού μητρώου δικαστικής χρήσης του φυσικού προσώπου που είναι ιδιοκτήτης της επιχείρησης ή των φυσικών προσώπων που εκπροσωπούν νόμιμα την επιχείρηση, εφόσον πρόκειται για νομικό πρόσωπο, καθώς του διαχειριστή, εφόσον είναι διαφορετικό πρόσωπο.
Πιστοποιητικό αρμόδιας αρχής από το οποίο προκύπτει ότι δεν έχουν κηρυχθεί σε πτώχευση κατά την προηγούμενη πενταετία (α) η μεταφορική επιχείρηση και (β) το φυσικό πρόσωπο που είναι ιδιοκτήτης της επιχείρησης ή τα φυσικά πρόσωπα που εκπροσωπούν νόμιμα την επιχείρηση, εφόσον πρόκειται για νομικό πρόσωπο, καθώς ο διαχειριστής μεταφορών, εφόσον είναι διαφορετικό πρόσωπο.
Πιστοποιητικό εγγραφής στο Γενικό Εμπορικό Μητρώο (ΓΕΜΗ).
Φορολογικό ή άλλο έγγραφο που αποδεικνύει ότι ο διαχειριστής μεταφορών έχει την κατοικία του εντός της Ευρωπαϊκής Ενωσης.
Αντίγραφο αστυνομικής ταυτότητας ή ισχύοντος διαβατηρίου ή άλλου εγγράφου αναγνώρισης ταυτότητας του φυσικού προσώπου που είναι ιδιοκτήτης της επιχείρησης, εάν η επιχείρηση είναι φυσικό πρόσωπο.
Αντίγραφο αστυνομικής ταυτότητας ή ισχύοντος διαβατηρίου ή άλλου εγγράφου αναγνώρισης ταυτότητας του διαχειριστή μεταφορών
Αντίγραφο αστυνομικής ταυτότητας ή ισχύοντος διαβατηρίου ή άλλου εγγράφου αναγνώρισης ταυτότητας του νόμιμου εκπροσώπου εάν η επιχείρηση είναι νομικό πρόσωπο.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Ειδικά για μεταφορική επιχείρηση που διαθέτει αποκλειστικά μηχανοκίνητα οχήματα ή συνδυασμούς οχημάτων των οποίων η ΜΑΜΦΟ δεν υπερβαίνει τους 3,5 τόνους το ποσό είναι τουλάχιστον ίσο προς 1.800 ευρώ για το πρώτο χρησιμοποιούμενο όχημα και 900 ευρώ για κάθε επιπλέον χρησιμοποιούμενο όχημα. Αυτό το δικαιολογητικό κατατίθεται στο Βήμα 1 της διαδικασίας. Αυτό το δικαιολογητικό κατατίθεται για την απόδειξη της οικονομικής επιφάνειας της μεταφορικής επιχείρησης.
Ειδικά για μεταφορική επιχείρηση που διαθέτει αποκλειστικά μηχανοκίνητα οχήματα ή συνδυασμούς οχημάτων των οποίων η ΜΑΜΦΟ δεν υπερβαίνει τους 3,5 τόνους το ποσό είναι τουλάχιστον ίσο προς 1800 ευρώ για το πρώτο χρησιμοποιούμενο όχημα και 900 ευρώ για κάθε επιπλέον χρησιμοποιούμενο όχημα. Αυτό το δικαιολογητικό κατατίθεται στο Βήμα 1 της διαδικασίας. Αυτό το δικαιολογητικό κατατίθεται για την απόδειξη της οικονομικής επιφάνειας της μεταφορικής επιχείρησης.
Η αναζήτηση του φωτοαντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Αυτό το δικαιολογητικό αφορά την ταυτοποίηση. Για την απόδειξη της γνήσιας σχέσης του διαχειριστή μεταφορών με την επιχείρηση κατατίθεται ανάλογα με την περίπτωση: (i) Υπεύθυνη δήλωση του φυσικού προσώπου, ιδιοκτήτη της επιχείρησης, ότι θα ασκεί καθήκοντα διαχειριστή μεταφορών ο ίδιος ή (ii) Έγγραφο από το οποίο προκύπτει ότι ο διαχειριστής μεταφορών είναι υπάλληλος της επιχείρησης ή (iii) Καταστατικό ή άλλο έγγραφο από το οποίο προκύπτει ότι ο διαχειριστής μεταφορών είναι μέλος του Διοικητικού Συμβουλίου της εταιρείας ή εταίρος ή μέτοχος του νομικού προσώπου.
Κατατίθενται ανάλογα με τον τύπο του νομικού προσώπου αντίγραφα των νομιμοποιητικών εγγράφων από τα οποία προκύπτουν η έδρα, η νόμιμη σύσταση στην Ελλάδα, ο σκοπός και η εκπροσώπηση του νομικού προσώπου.
Αυτό το δικαιολογητικό κατατίθεται εάν ο διαχειριστής μεταφορών ασκεί τα καθήκοντά του βάσει σύμβασης. Η σύμβαση έχει το ελάχιστο περιεχόμενο της περ. (β) της παρ. 2 του άρθρου 4 Κανονισμού (ΕΚ) 1071/2009 (καθήκοντα και αρμοδιότητές του διαχειριστή μεταφορών, ιδίως αυτά που συνδέονται με τη διαχείριση της συντήρησης των οχημάτων, τον έλεγχο των συμβάσεων και των παραστατικών μεταφοράς, τη βασική λογιστική, τη διάθεση των φορτίων ή την κατανομή των υπηρεσιών σε οδηγούς και οχήματα και τον έλεγχο των διαδικασιών που αφορούν την ασφάλεια κλπ).
Αυτό το δικαιολογητικό κατατίθεται εάν ο διαχειριστής μεταφορών ασκεί τα καθήκοντά του βάσει σύμβασης.
Εάν ο διαχειριστής μεταφορών έχει γνήσια σχέση με την επιχείρηση, κατατίθεται αντίγραφο του ΠΕΕ. Εάν ο διαχειριστής μεταφορών ασκεί τα καθήκοντά του βάσει σύμβασης, κατατίθεται το πρωτότυπο ΠΕΕ, το οποίο παραμένει στο αρχείο που τηρεί η αρμόδια αρχή για τη μεταφορική επιχείρηση.
Εάν η επιχείρηση δεν μπορεί να προσκομίσει την βεβαίωση ΔΟΥ για την έναρξη εργασιών ή άλλο φορολογικό έγγραφο από το οποίο προκύπτει το αντικείμενο εργασιών και η έδρα της επιχείρησης, καταθέτει υπεύθυνη δήλωση ότι θα την προσκομίσει μόλις εκδοθεί.
Για την απόδειξη ύπαρξης χώρου γραφείου της επιχείρησης κατατίθεται αντίγραφο του συμβολαίου ιδιοκτησίας χώρου γραφείου ή αντίγραφο μισθωτηρίου ή άλλου εγγράφου σύμφωνα με το οποίο η επιχείρηση έχει νόμιμα τη χρήση του χώρου γραφείου, θεωρημένο σύμφωνα με τις φορολογικές υποχρεώσεις που ισχύουν κάθε φορά.
Αυτό το δικαιολογητικό κατατίθεται για την απόδειξη της οικονομικής επιφάνειας της μεταφορικής επιχείρησης.
Αυτό το δικαιολογητικό αναζητείται αυτεπάγγελτα και χρειάζεται για τον έλεγχο της προϋπόθεσης να υπάρχουν εχέγγυα αξιοπιστίας.
Εάν η επιχείρηση είναι φυσικό πρόσωπο, αυτό το δικαιολογητικό αναζητάται εάν ο διαχειριστής μεταφορών είναι πρόσωπο άλλο από το φυσικό πρόσωπο που είναι ιδιοκτήτης της επιχείρησης. Η αναζήτηση του φωτοαντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Διεύθυνση Μεταφορών και Επικοινωνιών της οικείας Περιφερειακής Ενότητας
Η άδεια άσκησης επαγγέλματος οδικού μεταφορέα εμπορευμάτων χορηγείται σε μεταφορικές επιχειρήσεις που είναι εγκατεστημένες στην Ελλάδα και ασκούν το επάγγελμα του οδικού μεταφορέα εμπορευμάτων με μηχανοκίνητα οχήματα ή συνδυασμούς οχημάτων οποιασδήποτε Μέγιστης Αποδεκτής Μάζας Φορτωμένου Οχήματος (ΜΑΜΦΟ). Στις μεταφορικές επιχειρήσεις ανήκουν *(α) τα φυσικά πρόσωπα που έχουν κατοικία στην Ελλάδα και υπηκοότητα κράτους μέλους της Ευρωπαϊκής Ένωσης ή του Ενιαίου Οικονομικού Χώρου ή έχουν αποδεδειγμένα ελληνική καταγωγή (ομογενείς) ή είναι υπήκοοι τρίτης χώρας που μπορούν να έχουν πρόσβαση στο επάγγελμα του οδικού μεταφορέα εμπορευμάτων σύμφωνα με τις διεθνείς δεσμεύσεις της Χώρας και * (β) οι εμπορικές εταιρείες που έχουν συσταθεί σύμφωνα με το ελληνικό δίκαιο και έχουν την έδρα τους στην Ελλάδα. Η άδεια άσκησης επαγγέλματος οδικού μεταφορέα εμπορευμάτων έχει μέγιστη διάρκεια ισχύος πέντε (5) έτη. Εάν κάποιο από τα δικαιολογητικά, με εξαίρεση το ασφαλιστήριο συμβόλαιο ή τη βεβαίωση ασφαλιστικής κάλυψης που υποβάλλονται για την απόδειξη της οικονομικής επιφάνειας, έχει διάρκεια ισχύος μικρότερη των πέντε (5) ετών, η άδειας άσκησης επαγγέλματος οδικού μεταφορέα εμπορευμάτων εκδίδεται για χρονικό διάστημα ίσο με την ισχύ αυτού του δικαιολογητικού.
Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου της της 21ης Οκτωβρίου 2009 σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου, Επίσημη Εφημερίδα της Ευρωπαϊκής Ενωσης L 300/51 της 14.11.2009
Αντικατάσταση παραγράφου 2 του άρθρου 58 του ν. 4530/2018 (Α΄59)
Εχέγγυα αξιοπιστίας οδικού μεταφορέα εμπορευμάτων ή επιβατών
Το άρθρο 2 παρ. 7 περ. γ ν. 3887/2010 όπως τροποποιήθηκε με το άρθρο 60 του ν. 4850/2021 (Α’ 208) ρυθμίζει το ανώτατο χρονικό διάστημα κατά το οποίο μπορούν να λειτουργούν οι Ιδιότυπες Μεταφορικές Εταιρείες (ΙΜΕ) του άρθρου 3 ν.383/1976 (Α’ 182). Το άρθρο 5 παρ. 3 ν.3887/2010 (Α΄174) όπως αντικαταστάθηκε με την παρ. 2 του άρθρου 28 του ν. 4663/2020 (Α 30) ρυθμίζει θέματα σχετικά με την προϋπόθεση της οικονομικής επιφάνειας
Όροι και προϋποθέσεις για την άσκηση του επαγγέλματος του οδικού μεταφορέα εμπορευμάτων και έλεγχος μεταφορικών επιχειρήσεων
Τα έννομα μέσα σύμφωνα με το άρθρο 24 του ν. 2690/1999 (Α΄ 45) - Κώδικας Διοικητικής Διαδικασίας και τον ν. 3852/2010 (Α΄ 87) -Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης.
Ο αρμόδιος υπάλληλος καταχωρίζει την άδεια άσκησης επαγγέλματος οδικού μεταφορέα εμπορευμάτων στο Εθνικό Μητρώο Μεταφορικών Επιχειρήσεων (ΕΜΜΕ)
Ο αρμόδιος υπάλληλος καταχωρίζει το φυσικό πρόσωπο που έχει οριστεί ως διαχειριστής μεταφορών της επιχείρησης στο Εθνικό Μητρώο Μεταφορικών Επιχειρήσεων (ΕΜΜΕ)
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας παραλαμβάνει την αίτηση για χορήγηση άδειας άσκησης επαγγέλματος οδικού μεταφορέα εμπορευμάτων και τα δικαιολογητικά που καταθέτει η επιχείρηση.
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας καταχωρίζει την αίτηση στο πρωτόκολλο της υπηρεσίας και χορηγεί στην επιχείρηση βεβαίωση υποβολής αιτήματος.
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο.
Ο αρμόδιος υπάλληλος ελέγχει την ορθή υποβολή της αίτησης και την πληρότητα των δικαιολογητικών.
Ο αρμόδιος υπάλληλος ελέγχει εάν η επιχείρηση έχει καταχωριστεί στο Εθνικό Μητρώο Μεταφορικών Επιχειρήσεων (ΕΜΜΕ) και αν όχι την καταχωρίζει.
Ο αρμόδιος υπάλληλος καταχωρίζει το Πιστοποιητικό Επαγγελματικής Επάρκειας (ΠΕΕ) του διαχειριστή μεταφορών της επιχείρησης στο Εθνικό Μητρώο Μεταφορικών Επιχειρήσεων (ΕΜΜΕ)
Ο αρμόδιος υπάλληλος ορίζει τον διαχειριστή μεταφορών της επιχείρησης στο Εθνικό Μητρώο Μεταφορικών Επιχειρήσεων (ΕΜΜΕ).
Ο αρμόδιος υπάλληλος εκτυπώνει την άδεια άσκησης επαγγέλματος οδικού μεταφορέα εμπορευμάτων μέσω του Εθνικού Μητρώου Μεταφορικών Επιχειρήσεων (ΕΜΜΕ).
Η Διεύθυνση Μεταφορών και Επικοινωνιών της Περιφερειακής Ενότητας εκδίδει την άδεια άσκησης επαγγέλματος οδικού μεταφορέα εμπορευμάτων και ενημερώνει τον ενδιαφερόμενο.
Ελέγχεται στο Εθνικό Μητρώο Μεταφορικών Επιχειρήσεων (ΕΜΜΕ) εάν ο διαχειριστής μεταφορών έχει κηρυχθεί ακατάλληλος να διευθύνει τις μεταφορικές δραστηριότητες μιας επιχείρησης
Πρωτοκόλληση αίτησης και χορήγηση βεβαίωσης υποβολής αιτήματος
Έλεγχος της πληρότητας της αίτησης και των δικαιολογητικών
Καταχώριση επιχείρησης στο Εθνικό Μητρώο Μεταφορικών Επιχειρήσεων (ΕΜΜΕ)
Καταχώριση της άδειας άσκησης επαγγέλματος οδικού μεταφορέα εμπορευμάτων στο Εθνικό Μητρώο Μεταφορικών Επιχειρήσεων (ΕΜΜΕ)
Αναζήτηση ή Καταχώριση Πιστοποιητικού Επαγγελματικής Επάρκειας (ΠΕΕ) του διαχειριστή μεταφορών της επιχείρησης στο Εθνικό Μητρώο Μεταφορικών Επιχειρήσεων (ΕΜΜΕ)
Ορισμός διαχειριστή μεταφορών της επιχείρησης στο Εθνικό Μητρώο Μεταφορικών Επιχειρήσεων (ΕΜΜΕ)
Εκτύπωση άδειας άσκησης επαγγέλματος οδικού μεταφορέα εμπορευμάτων
Έκδοση άδειας άσκησης επαγγέλματος οδικού μεταφορέα εμπορευμάτων
Καταχώριση φυσικού προσώπου στο Εθνικό Μητρώο Μεταφορικών Επιχειρήσεων (ΕΜΜΕ)
Έλεγχος κήρυξης ακαταλληλότητας διαχειριστή μεταφορών
Υπόδειγμα αίτησης-Περιφέρεια Δυτικής Ελλάδας